જયદેવ ચેમ્બરમાં આવ્યો ત્યાં જ તાલુકાકક્ષાના રાજકારણી એવા જ્ઞાતિભાઈ તેમને મળવા અંદર આવ્યા અને ચહેરા ઉપર પરાણે હાસ્ય લાવીને ભલામણ કરી કે આ બનાવ ને પ્રમાણમાં હળવાશથી લઈને આરોપીઓ વિરૂધ્ધની કાર્યવાહી સત્વરે પુરી કરી વહેલી તકે તેઓ મુકત થાય તેમ ઝડપ કરવા વિનંતી કરતા જ જયદેવે તેમને ઉંચા પણ ઉગ્ર અવાજે દુર સુધી સંભળાય તે રીતે કહ્યુ કે તમે ધર્મના નામે યુધ્ધની જેમ રાજકારણ ખેલો છો અને હવે તેમાં ધર્મના નામે આવા ધંધા ?